महँगाई को कम करना सरकार के बूते की बात नहीं है, अब तो समय आ गया है जनता को स्वयं ही इसका समाधान निकालकर अपने अस्तित्व की रक्षा करनी है। अभी हाल में हुए 16 दिसम्बर को वसंत विहार में चलती बस में गैंगरेप की शिकार दामिनी के समर्थन में एकत्रित विशाल जन-समूह ने जिस प्रकार बिना नेतृत्व के अपनी उपस्थिति दर्ज कराई है, यह भविष्य के लिए भारतीय लोकतंत्र की रीढ़ साबित होगी। इसी एकजुटता को यदि जनता महँगाई से लड़ने में लगा दे तो कोई कारण नहीं कि महँगाई गायब ना हो।